اسمعونى

اسمعونى  اغنيه مصريه الفها سيد مرسى و لحنها بليغ حمدى و غنتها ورده ااجزائريه

 كلمات 
يا اهل الهوا قبل ما تظلمونى اسمعونى

اسمعونى و اسمعونى و افهمونى

عشقنا ياما عشقنا

و شربنا سنين م الهوا شربنا سوا

ودبنا ياما دبنا

واتعذبت قلوبنا

وف ليلة قابلوه , كلموه, سألوه

عن اسمى سألوه , عن حبى سألوه

قال ما اعرفوش , ما قابلتوش , ما شفتوش , ما عشقتوش

قال يعنى مش فاكرنا  مش فاكرنا  مش فاكرنا

ولا فاكر حب بيننا حب بيننا حب بيننا

و ايامنا سوا

قال لكو ايه .. ما تستغربوش

هو فى حد النهارده بيفتكر

روح .. روح

روح قول له يا قمر

فاكرنا ولا ناسى

ناسينا ولا فاكر

ليالي السهر

ماتقول له يا قمر

ولا انتا يا قمر

اتعلمت القساوه و بقيت زى حبيبى

بتنسى يا قمر حبايبك يا قمر

غريبه و مش غريبه .. دنيا و فيها العجايب

بتريح اللى ظلمو و بتتعب الحبايب

مين.. مين

يخلص مين كده يا ناس

مين .. مين

يضيع منه احلى سنين

وتيجي ايام و يقول للناس

انا ما اعرفش هو مين

وآه .. لو الأيام بتتكلم كانت قالت عملنا ايه

وكان الحب اد ايه و راح ازاي و كنا ازاي و دلوقتي بقينا ايه

وشوفوا بيقول علينا ايه

ده ف ليلة قابلوه , كلموه, سألوه

عن اسمي سألوه , عن حبي سألوه

قال ما اعرفوش , ما قابلتوش , ما شفتوش , ما عشقتوش

قال يعنه مش فاكرنا , ولا فاكر حب بينا

وايامنا سوا

قال لكو ايه .. ما تستغربوش

هو فيه حد النهارده

حد النهارده بيفتكر

اسمعونى

باقول لكو ايه .. اسمعونى

ما تيجو بينا ننسا اللى كان

ننسا سوا غدر الزمان

اسمعونى

ايه رأيكم؟

بتقولو ايه؟

خساره و الف خساره

لكن اعمل ايه

دا ف ليله قابلوه , كلموه, سألوه

عن اسمى سألوه , عن حبى سألوه

قال ما اعرفوش , ما قابلتوش , ما شفتوش , ما عشقتوش

قال يعنى مش فاكرنا مش فاكرنا مش فاكرنا

ولا فاكر حب بيننا خب بيننا حب بيننا

وايامنا سوا

قال لكو ايه .. ما تستغربوش

هو فيه حد النهارده

حد النهارده بيفتكر

تصنيف:اغانى باللغه المصريه
تصنيف:كلمات اغانى